Oswald Croll

Meddyg ac alcemydd o'r Almaen oedd Oswald Croll (; tua 1560 – 1609). Adnabyddir fel un o ddehonglwyr a chyfundrefnwyr pwysicaf gwaith Paracelsus.

Derbyniodd ei ddoethuriaeth mewn meddygaeth o Brifysgol Marburg yn 1582. Aeth yn feddyg drwy weithio'n diwtor i deuluoedd bonheddig yn Ffrainc, yr Almaen, a Chanolbarth Ewrop.

Ei brif waith yw Basilica Chymica (1609), ei ymgais i gyfuno Paracelsiaeth â thraddodiadau Hermetig a Chabalaidd y Dadeni. Dylanwadwyd ar Croll gan ddiwinyddiaeth Galfinaidd, ac anghytunodd felly â phwyslais Paracelsus ar berthynas glos y meddyg â Duw. Mae'r gwaith hefyd yn cynnwys sawl rysáit ar gyfer meddyginiaethau sy'n dangos gwybodaeth soffistigedig o adweithiau cemegol. Yr hyn sy'n nodweddu ei ddulliau ydy'r ffaith nad yw'n pwysleisio distylliant, yn wahanol i Paracelsus a'r alcemyddion clasurol eraill.

Cyfieithwyd Basilica Chymica i Ffrangeg, Saesneg, ac Almaeneg yn yr 17g. Bu'r meddyg a chemegydd Andreas Libavius, un o brif wrthwynebwyr Paracelsus, yn lladd ar waith Croll. Bu farw Croll ym Mhrâg, ym mha le'r oedd yn un o wŷr llys yr Ymerawdwr Rudolf II.William E. Burns, The Scientific Revolution: An Encyclopedia (Santa Barbara, Califfornia: ABC-CLIO, 2001), tt. 77–78.

 Cyfeiriadau 

Categori:Alcemyddion o'r Almaen
Categori:Genedigaethau'r 1560au
Categori:Llenorion ffeithiol yr 16eg ganrif o'r Almaen
Categori:Llenorion ffeithiol yr 17eg ganrif o'r Almaen
Categori:Llenorion ffeithiol Lladin o'r Almaen
Categori:Llenorion yr ocwlt
Categori:Marwolaethau 1609
Categori:Meddygon yr 16eg ganrif o'r Almaen
Categori:Meddygon yr 17eg ganrif o'r Almaen
Categori:Pobl o Hessen
Categori:Pobl fu farw ym Mhrag